
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 560 

6 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή παραίτησης εκπροσώπου του Ελληνικού Δη¬ 
μοσίου στο Διοικητικό Συμβούλιο" του Οργανισμού 
Αστικών Συγκοινωνιών Αθηνών Α.Ε. (ΟΑΣΑ)", ορι¬ 
σμός νέου και αντικατάσταση εκπροσώπωντου Ελ¬ 


ληνικού Δημοσίου - μελών αυτού. 1 

Τροποποίηση του Κανονισμού Εσωτερικής Υπηρεσίας 

του Διοικητικού Εφετείου Πειραιώς. 2 

Τροποποίηση του Κανονισμού Εσωτερικής Υπηρεσίας 

του Πρωτοδικείου Καρδίτσας. 3 

Συγκρότηση πενταμελούς Επιτροπής διενέργειας του 


ανοικτού δημόσιου διεθνούς διαγωνισμού για την 
επιλογή αναδόχου του έργου "Εγκατάσταση Ολο¬ 
κληρωμένων Πληροφοριακών Συστημάτων και Εκ¬ 
συγχρονισμός του Ελεγκτικού Συνεδρίου". 4 

Συγκρότηση πενταμελούς επιτροπής εμπειρογνω¬ 
μόνων του ανοικτού δημόσιου διεθνούς διαγωνι¬ 
σμού για την επιλογή αναδόχου του έργου "Εγκα¬ 


τάσταση Ολοκληρωμένων Πληροφοριακών Συστη¬ 
μάτων και Εκσυγχρονισμός του Ελεγκτικού 

Συνεδρίου. 5 

Καθιέρωση υπερωριακής εργασίας μονίμων υπαλ¬ 
λήλων του Δήμου Κηφισιάς. 6 

Έγκριση υπερωριακής απασχόλησης υπαλλήλων της 
Κοινότητας Εκάλης Ν. Αττικής. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Π3α/Φ.Υ.Π./Γ.Π. οικ. 
111548/13.11.2003, Κοινή Υπουργική Απόφαση 
που αφορά στο "Σύστημα Διαχείρισης, Παρακο¬ 
λούθησης Αξιολόγησης, Ελέγχου και Διαδικασία 
εφαρμογής των Πράξεων Σταδιακής Επανένταξης 
Ατόμων με Αναπηρίες στην κοινωνικοοικονομική 
ζωή και προώθηση στην αυτόνομη διαβίωση στο 
πλαίσιο του Μέτρου 3.2του Ε.Π. "ΥΓΕΙΑ-ΠΡΟΝΟΙΑ" 
2000-2006". 8 


ΑΠΟΦΑΣΕΙΣ 


Αριθ. 16525/1761 (1) 

Αποδοχή παραίτησης εκπροσώπου του Ελληνικού Δημο¬ 
σίου στο Διοικητικό Συμβούλιο "του Οργανισμού Αστι¬ 
κών Συγκοινωνιών Αθηνών Α.Ε. (ΟΑΣΑ)", ορισμός νέ¬ 
ου και αντικατάσταση εκπροσώπωντου Ελληνικού Δη¬ 
μοσίου - μελών αυτού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν. 2414/96" Εκσυγχρονισμός των Δημοσίων Επι¬ 
χειρήσεων και Οργανισμών και άλλες διατάξεις" (Α' 135) 
όπως τροποποιήθηκε. 

β) Του άρθρου 4 του Ν. 2669/98 " Οργάνωση και λει¬ 
τουργία των Αστικών Συγκοινωνιών Αθηνών και Περιχώ¬ 
ρων" (Α'283). 

γ) Του άρθρου 6 του Ν. 2839/2000" Ρυθμίσεις θεμάτων 
του Υπουργείου Εσωτερικών Δημόσιας Διοίκησης και 
Αποκέντρωσης και άλλες διατάξεις" (Α' 96). 

δ) Του άρθρου 29 Α του Ν. 1558 " Κυβέρνηση και Κυ¬ 
βερνητικά Όργανα" (Α' 137) όπως το άρθρο αυτό συ¬ 
μπληρώθηκε με το 27 του Ν. 2081/92 (Α' 154) και αντικα- 
ταστάθηκεμετοάρθρο 1 παρ. 2ατου Ν. 2469/97 (Α'38). 

2. Την 40561/4566/27.12.96 απόφαση των Υπουργών 
Εθνικής Οικονομίας και Οικονομικών και Μεταφορών και 
Επικοινωνιών" Τροποποίηση και προσαρμογή στις διατά¬ 
ξεις του Ν. 2414/96 του Καταστατικού του Οργανισμού 
Αστικών Συγκοινωνιών Αθηνών Α.Ε. (ΟΑΣΑ) (Β' 1167). 

3. Την 44071/4426/29.7.2002 απόφαση των Υπουργών 
Οικονομίας και Οικονομικών και Μεταφορών και Επικοι¬ 
νωνιών "Ορισμός εκπροσώπωντου Δημοσίου στο Διοικη- 

τικό Συμβούλιο 11 του Οργανισμού Αστικών Συγκοινωνιών 
Αθηνών Α.Ε. (ΟΑΣΑ) (Β'971), όπως τροποποιήθηκε. 

4. Την 14650/ΔΙΟΕ 85/17.3.2004 απόφαση του Πρωθυ¬ 
πουργού και του Υπουργού Οικονομίας και Οικονομικών" 
Καθορισμός αρμοδιοτήτωντων Υφυπουργών Οικονομίας 
και Οικονομικών (Β' 519). 

5. Την 18674/4176/29.3.2004 απόφαση του Πρωθυ¬ 
πουργού και του Υπουργού Μεταφορών και Επικοινωνιών 
Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών 11 (Β' 535). 

6. Την από 9.3.2004 υποβληθείσα αίτηση παραίτησης, 
της Φ. Τουλούδη, εκπρόσωπο του Ελληνικού Δημοσίου - 
μέλος, από το Δ.Σ. του ΟΑΣΑ. 

7. Την 2/17352/0025/1.4.2004 απόφαση του Υπουργού 
Οικονομίας και Οικονομικών" Ορισμός εκπροσώπων του 
Γενικού Λογιστηρίου του Κράτους στα Διοικητικά Συμ¬ 
βούλια των Συγκοινωνιακών φορέων σύμφωνα με τις δια¬ 
τάξεις του άρθρου 10 του Ν. 2322/95. 

8. Την ανάγκη αντικατάστασης, της παραιτηθείσας εκ¬ 
προσώπου του Ελληνικού Δημοσίου στο Διοικητικό Συμ¬ 
βούλιο του ΟΑΣΑ καθώς και αντικατάσταση των εκπρο- 
σώπωντου Δημοσίου - μελών αυτού, Ιωάννη Καρακώστα, 
Κωνσταντίνου Κόκκορη, Ιωάννη Πετρόπουλου, Διονύσι¬ 
ου Ράππου και Νικόλαου Φούντά. 

9. Το γεγονός ότι από τις διατάξεις της απόφασης αυ¬ 
τής δεν προκαλείται επί πλέον δαπάνη σε βάρος του προ¬ 
ϋπολογισμού του ΟΑΣΑ, αποφασίζουμε: 

1. Αποδεχόμαστε την από 9.3.2004 υποβληθείσα αίτηση 
παραίτησης της Φωτεινής Τουλούδη εκπρόσωπο του Ελ¬ 
ληνικού Δημοσίου - μέλος στο Δ.Σ. του Οργανισμού Αστι¬ 
κών Συγκοινωνιών Αθηνών (ΟΑΣΑ). 

2. Αντικαθιστούμε τους Εκπροσώπους του Ελληνικού 
Δημοσίου - μέλη, από το Διοικητικό Συμβούλιο του Οργα¬ 
νισμού Αστικών Συγκοινωνιών Αθηνών ΑΕ/ΟΑΣΑ), Ιωάννη 
Καρακώστα, Κωνσταντίνο Κόκκορη, Ιωάννη Πετρόπουλο, 
Διονύσιο Ράππο, και Νικόλαο Φούντά. 

3. Ορίζουμε, σε αντικατάσταση των παραπάνω (1 και 2), 
ως εκπροσώπους του Ελληνικού Δημοσίου - μέλη στο 
Δ.Σ. του Οργανισμού Αστικών Συγκοινωνιών Αθηνών Α.Ε 
(ΟΑΣΑ), για το υπόλοιπο της θητείας του, τους: 

α. Φραγκίσκο Νίκα, υπάλληλο του Γ.Λ.Κ. 

β. Σιμόπουλο Σίμο 

γ. Ιθακήσιο Κωνσταντίνο 

δ. Γλύκα Μιχαήλ 

ε. Καρλαύτη Ματθαίο και 

στ. Σπηλιωτοπούλου Βασιλική 

Κατά τα λοιπά ισχύει η 44071 /4426/29.7.2002 απόφαση, 
όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΑΝΑΣΤΑΣΙΟΣ ΝΕΡΑΝΤΖΗΣ 


Αριθ. 33374 (2) 

Τροποποίηση του Κανονισμού Εσωτερικής Υπηρεσίας 
του Διοικητικού Εφετείου Πειραιώς. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 "Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών" όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17του Ν. 1756/1988 εκ νέου μετηνπα- 
ράγραφο 4του άρθρου 3του Ν. 2479/1997, 

β) του άρθρου 25 παρ. 3περ ατού Ν. 2812/2000 (Α’67), 
γ)του άρθρου 29Ατου Ν. 1558/1985 (Α137) όπωςπροσε- 
τέθηκε με το άρθρο 27 του Ν. 2081/1992 (Α154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 
(Α’38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 2009/18.2.2004 έγγραφο του Διοικητικού Εφετεί¬ 
ου Πειραιώς, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Διοικητικού Εφετείου Πειραιώς όπως διαμορφώθηκε 
με την 1/2004 απόφαση της Ολομέλειας του Διοικητικού 
Εφετείου Πειραιώς, η οποία έχει ως εξής: 

Άρθρο 2 
Τμήματα 

1. Το Δικαστήριο διαιρείται σε επτά (7) τμήματα με την 
ονομασία ΑΙ', Α2', Β', Γ, Δ', Ε', Στ'. Σε κάθε τμήμα υπηρε¬ 
τούν τουλάχιστον ένας Πρόεδρος και τέσσερις (4) Εφέ- 
τες εφόσον επαρκεί ο αριθμός των υπηρετούντων. 

2. 2. Τα δύο τμήματα Α Γ και Α2' δικάζουν κυρίως υπο¬ 
θέσεις ακυρωτικής διαδικασίας και τα υπόλοιπα πέντε δι¬ 
κάζουν όλων των ειδών τις υποθέσεις που υπάγονται στη 
διαδικασία του Διοικητικού Εφετείου Πειραιώς εκτός των 
υποθέσεων ακυρωτικής διαδικασίας. 

Η ισχύς της τροποποιούμενης ως άνω διατάξεως του 
Κανονισμού αρχίζει από την 16η Σεπτεμβρίου 2004. 

Στο σημείο αυτό περαιώθηκε η συζήτηση και λύθηκε η 
συνεδρίαση. 

Ο Πρόεδρος Τα μέλη 

Νικόλαος I. Βαβούρης 1) Παναγιώτης Καρράς 

2) Ελένη Νερουλή 

3) Ελένη Αλεξοπούλου 

4) Ισιδώρα Παπαφράγκου 

5) Ειρήνη Γιανναδάκη 

6) Κων/νος Σιώκος 

7) Μαρίνα Πιπεράκη 

8) Παναγής Κουτρίκης 

9) Ευσταθία Παπαγεωργίου 

10) Βασιλική Αναγνωστοπούλου-Σαρρή 

11) Παναγιώτα Παπαδημητριού 

12) Μηνάς Μηναδάκης 

13) Ανδριανή Πασσά 

14) Ειρήνη Μητρομάρα-Καράμπελα 

15) Γεώργιος Σταμάτης 

16) Κλημεντία Πραγκαστή 

17) Μαρίνα Βάθη 

18) Δημήτριος Παρίσης 

19) Δέσποινα Τάταρη-Βήχου 

20) Μαρία Περιστέρη 

21) Αλεξάνδρα Γεωργιλά 

22) Νικόλαος Σκαρβέλης 

23) Ιάκωβος Βενετσανάκης 

24) Μυρτώ Στεφάνου-Μπέμπη 

Η Γραμματέας 
Όλγα Δολιανίδου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 18765 (3) 

Τροποποίηση του Κανονισμού Εσωτερικής Υπηρεσίας 
του Πρωτοδικείου Καρδίτσας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 "Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών" όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα- 
φος2του άρθρου 17τουΝ. 1756/1988 εκ νέου μετηνπα- 
ράγραφο 4του άρθρου 3του Ν.2479/1997, 

β) του άρθρου 25 παρ. 3περ ατού Ν. 2812/2000 (Α’67), 
γ)του άρθρου 29Ατου Ν. 1558/1985 (Α137) όπωςπροσε- 
τέθηκε με το άρθρο 27 του Ν. 2081/1992 (Α154) και τρο¬ 
ποποιήθηκαν με το άρθρο 1 παρ. 2α του Ν. 2469/1997 
(Α’38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 15/16.1.2004 έγγραφο του Πρωτοδικείου Καρδί¬ 
τσας, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του Κανονισμού Εσωτερικής Υπηρεσίας 
του Πρωτοδικείου Καρδίτσας, όπως διαμορφώθηκε με 
την 27/2003 απόφαση της Ολομέλειας του Πρωτοδικείου 
Καρδίτσας, η οποία έχει ως εξής: 

Συμπληρώνει τον ισχύοντα Κανονισμό λειτουργίας του 
Πρωτοδικείου Καρδίτσας με την προσθήκη ενός ακόμη 
κατά μήνα Τριμελούς Πλημμελειοδικείου που θα συνε¬ 
δριάζει τηντελευταία Δευτέρα κάθε μήνα και θαεκδικάζει 
υποθέσεις εφέσεων κατά αποφάσεων Μονομελούς 
Πλημμελειοδικείου. 

Η ισχύς του παρόντος κανονισμού αρχίζει από τις εγκρί- 
σεώς του από τον Υπουργό Δικαιοσύνης. 

Κρίθηκε, αποφασίσθηκε και εκδόθηκε στην Καρδίτσα 
στις 21 Νοεμβρίου 2003. 

0 ΠΡΟΕΔΡΟΣ ΟΙ ΠΡΩΤΟΔΙΚΕΣ Η ΑΝΤΙΕΙΣΑΓΓΕΛΕΑΣ 

ΤΖΙΟΤΖΙΟΣ ΣΠΥΡΙΔΩΝ ΜΠΑΤΖΙΟΣ ΚΩΝΣΤΑΝΤΙΝΟΣ ΠΑΠΑΧΡΗΣΤΟΥ ΔΗΜΗΤΡΑ 
ΠΑΠΑΡΗ ΒΑΡΒΑΡΑ 
ΛΙΑΝΟΥ ΜΑΡΙΑ 
ΚΑΡΑΜΑΝΙΔΟΥ ΑΝΑΣΤΑΣΙΑ 
ΓΙΑΝΝΑΚΟΥ ΒΑΣΙΛΙΚΗ 


ΟΙΚΟΝΟΜΟΥ ΑΛΕΞΑΝΔΡΟΣ 
ΣΤΑΜΠΟΥΛΙΔΟΥ ΕΛΕΝΗ 
Η Γ ραμματέας 
ΗΛΕΚΤΡΑ ΜΑΝΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 7340 (4) 

Συγκρότηση πενταμελούς Επιτροπής διενέργειας του 
ανοικτού δημόσιου διεθνούς διαγωνισμού για την επι¬ 
λογή αναδόχου του έργου "Εγκατάσταση Ολοκληρω¬ 
μένων Πληροφοριακών Συστημάτων και Εκσυγχρονι¬ 
σμός του Ελεγκτικού Συνεδρίου". 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του Ν. 2286/1995 "Προμήθειες του δη¬ 
μόσιου τομέα και ρυθμίσεις συναφών θεμάτων". 

2. Τις διατάξεις του άρθρου 38 του Π.Δ/τος 394/1996 
"Κανονισμός Προμηθειών Δημοσίου (Κ.Π.Δ.)". 

3. Τις διατάξεις του άρθρου 135 του Π.Δ/τος 1225/1981 
"περί εκτελέσεως των περί Ελεγκτικού Συνεδρίου διατά¬ 
ξεων". 

4. Την 124401/22.7.2003 απόφαση του Υπουργού Δικαι¬ 
οσύνης "Μεταβίβαση δικαιώματος υπογραφής "με εντολή 
υπουργού", στον Πρόεδρο του Ελεγκτικού Συνεδρίου" 
(ΦΕΚ1041, Β’), αποφασίζουμε: 

Συγκροτούμε πενταμελή επιτροπή διενέργειας του 
ανοικτού δημόσιου διεθνούς διαγωνισμού για την επιλο¬ 
γή αναδόχου του έργου "Εγκατάσταση Ολοκληρωμένων 
Πληροφοριακών Συστημάτων και Εκσυγχρονισμός του 
Ελεγκτικού Συνεδρίου", αποτελούμενη από τους: 

1. Γεώργιο-Σταύρο Κούρτη, Αντιπρόεδρο του Ελεγκτι¬ 
κού Συνεδρίου, με αναπληρωτή τον Ευστάθιο Ροντογιάν- 
νη, Αντιπρόεδρο του Ελεγκτικού Συνεδρίου, ως Πρόεδρο, 

2. Κωνσταντίνο Κανδρή, Σύμβουλο του Ελεγκτικού Συ¬ 
νεδρίου, με αναπληρωτή τον Μιχαήλ Ζυμή, Σύμβουλο του 
Ελεγκτικού Συνεδρίου, ως μέλος, 

3. Διονύσιο Λασκαράτο, Σύμβουλο του Ελεγκτικού Συ¬ 
νεδρίου, με αναπληρωτή την Μαρία Βλαχάκη, Σύμβουλο 
του Ελεγκτικού Συνεδρίου, ως μέλος, 

4. Λεωνίδα Γιάτση, Γενικό Συντονιστή του Ελεγκτικού 
Συνεδρίου, με αναπληρωτή την ΕυμορφίαΑντωνάτου, Γε¬ 
νικό Συντονιστή του Ελεγκτικού Συνεδρίου, ως μέλος, 

5. Γεωργία Αλεξανδροπούλου, Επίτροπο του Ελεγκτι¬ 
κού Συνεδρίου, με αναπληρωτή την Μαρία Καραστεργί- 
ου, Επίτροπο του Ελεγκτικού Συνεδρίου, ως μέλος. 

Γ ραμματέας της Επιτροπής ορίζεται η Εριέττα Ζερβου- 
δάκη, με αναπληρωτή την Ευαγγελία Δούκα, υπάλληλοι 
του Κλάδου ΠΕτου Ελεγκτικού Συνεδρίου. 

Η επιτροπή έχει την ευθύνη διεξαγωγής του διαγωνι¬ 
σμού και αξιολόγησης των αποτελεσμάτων του. Ιδίως δε: 

• παραλαμβάνει και αποσφραγίζει τις προσφορές των 
υποψηφίων, 

• δύναται να παραπέμπει προς εξέταση σε επιτροπή 
εμπειρογνωμόνων που θα συσταθεί με απόφασή μας κά¬ 
θε ζήτημα που κατά την κρίση της απαιτεί ειδικές τεχνικές 
γνώσεις, 

• γνωμοδοτείγιατην κατακύρωση του αποτελέσματος 
του διαγωνισμού, την επανάληψη ή ματαίωσή του, την 
ανάθεση του έργου μετά από διαπραγμάτευση, τις πάσης 
φύσεως διοικητικές προσφυγές, καθώς και για κάθε σχε¬ 
τικό με το διαγωνισμό θέμα που παραπέμπεται σε αυτήν 
προς εξέταση από τον Πρόεδρο του Ελεγκτικού Συνεδρί¬ 
ου. 

Η λειτουργία της επιτροπής διέπεται από τις ισχύουσες 
κάθε φορά γενικές διατάξεις για τα συλλογικά όργανα 
της Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2004 

Με εντολή Υπουργού 
Ο Πρόεδρος του Ελεγκτικού Συνεδρίου 
ΚΩΝΣΤΑΝΤΙΝΟΣ ΡΙΖΟΣ 

-Φ- 

Αριθ. 7341 (5) 

Συγκρότηση πενταμελούς επιτροπής εμπειρογνωμόνων 
του ανοικτού δημόσιου διεθνούς διαγωνισμού για την 
επιλογή αναδόχου του έργου "Εγκατάσταση Ολοκλη¬ 
ρωμένων Πληροφοριακών Συστημάτων και Εκσυγ¬ 
χρονισμός του Ελεγκτικού Συνεδρίου". 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του Ν. 2286/1995 "Προμήθειες του δη¬ 
μόσιου τομέα και ρυθμίσεις συναφών θεμάτων" 

2. Τις διατάξεις του άρθρου 38 του Π.Δ/τος 394/1996 
"Κανονισμός Προμηθειών Δημοσίου (Κ.Π.Δ.)" 

3. Τις διατάξεις του άρθρου 135 του Π.Δ/τος 1225/1981 
"Περί εκτελέσεως των περί Ελεγκτικού Συνεδρίου διατά¬ 
ξεων" 

4. Την 124401/22.7.2003 απόφαση του Υπουργού Δικαι¬ 
οσύνης "Μεταβίβαση δικαιώματος υπογραφής "με εντολή 
υπουργού" στον Πρόεδρο του Ελεγκτικού Συνεδρίου" 
(ΦΕΚ 1041, Β’), αποφασίζουμε: 

Συγκροτούμε πενταμελή επιτροπή εμπειρογνωμόνων 
του ανοικτού δημόσιου διεθνούς διαγωνισμού για την επι¬ 
λογή αναδόχου του έργου "Εγκατάσταση Ολοκληρωμέ¬ 
νων Πληροφοριακών Συστημάτων και Εκσυγχρονισμός 
του Ελεγκτικού Συνεδρίου", αποτελούμενη από τους: 

1. Αριστείδη Αλαχούζο, Επίτροπο του Ελεγκτικού Συνε¬ 
δρίου, με αναπληρωτή την Αικατερίνη Παναγιωτοπού- 
λου, Επίτροπο του Ελεγκτικού Συνεδρίου, ως Πρόεδρο, 

2. Απόστολο Ανδρεάδη, υπάλληλο του Κλάδου ΠΕ Πλη¬ 
ροφορικής του Ελεγκτικού Συνεδρίου, με αναπληρωτή 
τον Παναγιώτη Κωνσταντινίδη, υπάλληλο του Κλάδου ΠΕ 
(άρθρου 6 παρ. 6 Ν. 2721/1999) του Ελεγκτικού Συνεδρί¬ 
ου, ως μέλος, 

3. Κυριάκο Κορδώνια, υπάλληλο του Κλάδου ΠΕ Πλη¬ 
ροφορικής του Ελεγκτικού Συνεδρίου, με αναπληρωτή 
τον Κωνσταντίνο Τζινάκο, υπάλληλο του Κλάδου ΔΕ Πλη¬ 
ροφορικής, ως μέλος, 

4. Βασίλειο Τριζώνη, υπάλληλο του Κλάδου ΤΕ Πληρο¬ 
φορικής του Συμβουλίου της Επικράτειας, με αναπληρω¬ 
τή τον Κωνσταντίνο Πάδη, υπάλληλο του Κλάδου ΠΕ Πλη¬ 
ροφορικής του Συμβουλίου της Επικράτειας, ως μέλος, 

5. Ιωάννη Κατσαμπέκη, υπάλληλο του Κλάδου ΤΕ Πλη¬ 
ροφορικής του Συμβουλίου της Επικράτειας, με αναπλη¬ 


ρωτή τον Λάζαρο Καπλάνογλου, υπάλληλο του Κλάδου 
ΠΕ Πληροφορικής του Συμβουλίου της Επικράτειας, ως 
μέλος. 

Γραμματέας της Επιτροπής ορίζεται η Βαρβάρα Στα- 
ματιάδου, με αναπληρωτή την Ιωάννα Αντωνογιαννάκη, 
υπάλληλοι του Κλάδου ΠΕτου Ελεγκτικού Συνεδρίου. 

Η επιτροπή γνωμοδοτεί για κάθε ζήτημα που απαιτεί ει¬ 
δικές τεχνικές γνώσεις και παραπέμπεται προς εξέταση 
σε αυτήν από την επιτροπή διενέργειας του διαγωνισμού 
και ιδίως για: 

• θέματα τεχνικής αξιολόγησης προσφορών 

• διοικητικές προσφυγές επί τεχνικών θεμάτων 

Η λειτουργία της επιτροπής διέπεται από τις ισχύουσες 
κάθε φορά γενικές διατάξεις για τα συλλογικά όργανα 
της Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2004 

Με εντολή Υπουργού 
Ο Πρόεδρος του Ελεγκτικού Συνεδρίου 

ΚΩΝΣΤΑΝΤΙΝΟΣ ΡΙΖΟΣ 

-Φ- 

( 6 ) 

Καθιέρωση υπερωριακής εργασίας μονίμων υπαλλήλων 
του Δήμου Κηφισιάς. 

Ο ΔΗΜΑΡΧΟΣ ΚΗΦΙΣΙΑΣ 

Έχοντας υπόψη: 

1) Τις διατάξεις του άρθρου 114του Π.Δ. 410/1995. 

2) Τις διατάξεις του άρθρου 106 παρ. 2του Ν. 1188/81 
όπως τροποποιήθηκαν με τις διατάξεις της παρ. 10 του 
άρθρου 12 του Ν. 2503/97. 

3) Τις διατάξεις του άρθρου 16 του Ν. 3025/2003. 

4) Την ανάγκη καθιέρωσης υπερωριακής εργασίας για 
την αντιμετώπιση των αυξημένων αναγκώντων διαφόρων 
υπηρεσιών κατά το έτος 2004. 

5) Την 194/1998 απόφαση του Δ.Σ. που εγκρίθηκε με την 
27213/18.6.1998 απόφαση του Γενικού Γραμματέα της 
Περιφέρειας Αττικής με την οποία καθιερώθηκε: 

α) Η 24ωρη λειτουργία της υπηρεσίας καθαριότητας 
και των υπηρεσιών φύλαξης του Δημαρχείου και του δη¬ 
μοτικού αυτοκινητοστασίου. 

β) Η 18ωρη λειτουργία της υπηρεσίας κήπων-αλσών- 
δενδροστοιχιών από ώρα 06.00 έως και 24.00. 

γ) Η 12ωρη λειτουργία της υπηρεσίας Μηχανογράφη¬ 
σης από ώρα 07.00 μέχρι και ώρα 19.00 και η 12ωρη λει¬ 
τουργία του Δημοτικού Ιατρείου - Κοινωνικής Υπηρεσίας 
από ώρα 09.00 μέχρι ώρα 21.00. 

6) Την 197/1999 απόφαση του Δ.Σ. που εγκρίθηκε με την 
33572/23.7.1999 του Γενικού Γραμματέα της Περιφέρει¬ 
ας Αττικής με την οποία καθιερώθηκε: 

α) Η 24ω ρη λειτο υ ργία των Διοικητικών και Οικονο μικώ ν 
υπηρεσιών. 

β) Η 24ωρη λειτουργία του Ληξιαρχείου. 

7) Το γεγονός ότι στον προϋπολογισμό έτους 2004 έχει 
εγγράφει πίστωση για καθιέρωση υπερωριακής εργα¬ 
σίας στους εξής κωδικούς αριθμούς: 

Α) Στον Κ.Α. 012/2α έχει εγγρφείπίστωση ποσού 10.000 
ευρώ για απογευματινή υπερωριακή απασχόληση των 
δημοτικών εισπρακτόρων. 

Οι λόγοι που επιβάλλουν την καθιέρωση υπερωριακής 
απογευματινής εργασίας είναι η αποστολή ειδοποιήσεων 
σε οφειλέτες του Δήμου, η επιβολή μέτρων κατά οφειλε¬ 
τών και άλλες εργασίες απαραίτητες για την είσπραξη 
των εσόδων του Δήμου. 

Β) Στον Κ.Α. 012/9α έχει εγγράφει πίστωση ποσού 5.000 
ευρώ για απογευματινή υπερωριακή απασχόληση των 
δημοτικών αστυνομικών. 

Οι λόγοι που επιβάλλουν την καθιέρωση υπερωριακής 
εργασίας είναι η διενέργεια ελέγχων ποθυ αφορούν στην 
καθαριότητα, οικοδόμηση, κατάληψη κοινοχρήστων χώ¬ 
ρων κλπ. 

Γ) Στον Κ.Α. 05/113.1 έχει εγγράφει πίστωση ποσού 
210.000 ευρώ για απογευματινή υπερωριακή απασχόλη¬ 
ση διοικητικών υπαλλήλων γενικά, φυλάκων, καθαρι¬ 
στριών, προσωπικού μηχανογράφησης, συντηρητών, νο¬ 
σηλευτών, κλητήρων, βρεφονηπιοκόμων, νηπιαγωγών, 
τηλεφωνητή, εφόρων βιβλιοθηκών, βιβλιοθηκονόμων, 
προσωπικού ελεγκτών εσόδων - εξόδων, κοινωνικού λει¬ 
τουργού. 

Οι λόγοι που επιβάλλουν την καθιέρωση υπερωριακής 
εργασίας είναι η λειτουργία του Δημοτικού καταστήμα¬ 
τος και κατά τις απογευματινές ώρες για την διεκπεραίω¬ 
ση των κάθε είδους υπηρεσιακών εργασιών των διοικητι¬ 
κών και οικονομικών υπηρεσιών, την αναβάθμιση και επέ¬ 
κταση του συστήματος μηχανογράφησης, τη λειτουργία 
του δημοτικού ιατρείου, της δημοτικής βιβλιοθήκης και 
του δημοτικού βρεφονηπιακού σταθμού. 

Δ) Στον Κ.Α. 15/113.1 έχει εγγράφει πίστωση 300.000 
ευρώ για την υπερωριακή απασχόληση μονίμων υπαλλή¬ 
λων της υπηρεσίας καθαριότητας διαφόρων ειδικοτήτων 
(εργατών αποκομιδής απορριμμάτων, βοηθητικού προ¬ 
σωπικού καθαριότητας, φυλάκων, οδοκαθαριστών, οδη¬ 
γών, χειριστών μηχανημάτων έργων, μηχανοτεχνιτών αυ¬ 
τοκινήτων, εποπτών καθαριότητας). 

Οι λόγοι που επιβάλλουν την απογευματινή απασχόλη¬ 
ση των υπαλλήλων της κατηγορίας αυτής είναι οι αυξη¬ 
μένες ανάγκες καθαριότητας λόγω της αύξησης του πλη¬ 
θυσμού και των επισκεπτών της πόλης και της συνακό¬ 
λουθης αύξησης του όγκου των απορριμμάτων. 

Ε) Στον Κ.Α. 20/113.1 έχει εγγράφει πίστωση ποσού 
2.934,70 ευρώ για την υπερωριακή απασχόληση μονίμων 
υπαλλήλων με την ειδικότητα του υδραυλικού. 

Οι λόγοι που επιβάλλουν την απογευματινή απασχόλη¬ 
ση των υπαλλήλων της κατηγορίας αυτής είναι η αντιμε¬ 
τώπιση των αναγκών που δημιουργούνται στα δημοτικά 
δημοτικά κτίρια και σχολεία. 

ΣΤ) Στον Κ.Α. 40/113.1 έχει εγγράφει πίστωση ποσού 
8.500 ευρώ για την υπερωριακή απασχόληση μονίμων 
υπαλλήλων με την ειδικότητα του ηλεκτρολόγου. 

Οι λόγοι που επιβάλλουν την υπερωριακή απασχόληση 
είναι η αντιμετώπιση των αναγκών συντήρησης του δημο¬ 
τικού φωτισμού, η εγκατάσταση λειτουργία και επίβλεψη 
των ηλεκτρολογικών εγκαταστάσεων της Ανθοκομικής 
Έκθεσης κλπ. 

Ζ) Στον Κ.Α. 45/113.1 έχει εγγράφει πίστωση ποσού 
41.085,84 ευρώ για υπερωριακή απασχόληση μονίμων 
υπαλλήλων της υπηρεσίας κήπων και δενδροστοιχιών. 

Οι λόγοι που επιβάλλουν την απασχόληση των υπαλλή¬ 
λων της κατηγορίας αυτής είναι η αντιμετώπιση των ανα¬ 


γκών συντήρησηςτου εκτεταμένου δικτύου κήπων και αλ¬ 
σών της πόλης. 

Η) Στον Κ.Α. 75/113.1 έχει εγγράφει πίστωση ποσού 
8.000 ευρώ για υπερωριακή απασχόληση μονίμων υπαλ¬ 
λήλων της τεχνικής υπηρεσίας (κτιστών, ελαιοχρωματι¬ 
στών, σιδηρουργών, ξυλουργών κ.λπ.). 

Οι λόγοι που επιβάλλουν την απασχόληση του προσω¬ 
πικού της κατηγορίας αυτής είναι η αντιμετώπιση των 
αναγκών συντήρησης, επισκευής και εμπλουτισμού των 
εγκαταστάσεων των δημοτικών και σχολικών κτιρίων, 
αποφασίζουμε: 

Καθιερώνεται για το έτος 2004 (από 1.1.2004 μέχρι και 
31.12.2004) υπερωριακή εργασία για (257) υπαλλήλους, 
εξήντα (60) ώρες καθημερινής εργασίας και δεκαέξι (16) 
ώρες νυκτερινής εργασίας, εργασίας Κυριακών και εξαι¬ 
ρέσιμων, μηνιαίως. 

Η απόφαση αυτή, η ισχύς της οποίας αρχίζει ένα μήνα 
πριν τη δημοσίευσή της στην Εφημερίδα της Κυβερνή- 
σεως, να κοινοποιηθεί στο Τμήμα Προσωπικού και στο 
Τμήμα Λογιστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κηφισιά, 2 Ιανουάριου 2004 

Ο Δήμαρχος 
ΝΙΚΟΣ Γ. ΧΙΩΤΑΚΗΣ 

-♦- 

Αριθ. 11 (7) 

Έγκριση υπερωριακής απασχόλησης υπαλλήλων της 
Κοινότητας Εκάλης Ν. Αττικής. 

Η ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΕΚΑΛΗΣ 

Έχοντας υπόψη: 

1. Τις διατάξεις του άρθρου 106 παρ.2 του Νόμου 
1188/1981. 

2. Τις διατάξεις του άρθρου 16 του Νόμου 3205/2003. 

3. Τις διατάξεις του άρθρου 12 παρ. 10 του Νόμου 
2503/1997. 

4. Τον προϋπολογισμό οικονομικού έτους 2004 από τον 
οποίο προκύπτει ότι στους Κ.Α. 05/113.1 και 15/113.1 υπάρ¬ 
χουν εγγεγραμμένες πιστώσεις, 30.000 € και 40.000 € αντί¬ 
στοιχα. 

5. Το γεγονός ότι υπάρχουν εποχιακές, έκτακτες και 
επείγουσες ανάγκες από την οργάνωση των εκλογικών 
καταλόγων, τις βουλευτικές εκλογές και τις ευρωεκλο¬ 
γές, την οργάνωση και λειτουργία της Ταμιακής Υπηρε¬ 
σίας, την ανανέωση αδειών των αλλοδαπών, τις αυξημέ¬ 
νες ανάγκες καθαριότητας και πυρασφάλειας κ.λ.π.. 
αποφασίζει: 

Διαπιστώνει την συνδρομή εποχιακών, εκτάκτων και 
επειγουσών αναγκών που επιβάλλουν την υπερωριακή 
απασχόληση των μονίμων υπαλλήλων της Κοινότητας και 
εγκρίνει την υπερωριακή απασχόληση για το διάστημα 
1.1.2004 -31.12.2004, για τριάντα πέντε (35) υπαλλήλους 
της Κοινότητας, έως εξήντα (60) ώρες απογευματινής 
υπερωριακής εργασίας ανά υπάλληλο μηνιαίως. 

Η σχετική δαπάνη θα βαρύνει τους κωδικούς 05/113.1 
και 15/113.1 που υπάρχουν οι σχετικές πιστώσεις 30.000 € 
και 40.000 € αντίστοιχα. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδατης 
Κυβερνήσεως. 

Εκάλη, 2 Ιανουάριου 2004 
Η Πρόεδρος 

ΒΑΣΩ ΣΠΗΛΙΩΤΟΠΟΥΛΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Π3α/Φ.Υ.Π./Γ.Π. οικ. 111548/13.11.2003, Κοινή 
Υπουργική Απόφαση που αφορά στο "Σύστημα Διαχείρι¬ 
σης, Παρακολούθησης Αξιολόγησης, Ελέγχου και Διαδι¬ 


κασία εφαρμογής των Πράξεων Σταδιακής Επανένταξης 
Ατόμων με Αναπηρίες στην κοινωνικοοικονομική ζωή και 
προώθηση στην αυτόνομη διαβίωση στο πλαίσιο του Μέ¬ 
τρου 3.2 του Ε.Π. ΎΓΕΙΑ-ΠΡΟΝΟΙΑ" 2000-2006" που δη- 
μοσιεύθηκε στο ΦΕΚ 1762/Β/27.11.2003 διορθώνεται το 
εδάφιο δ της παραγράφου 5 του άρθρου 5 (σελίδα 24105) 
ως εξής: 

"δ) Έγκριση καταλληλότητας των χώρων από τις αρμό¬ 
διες υπηρεσίες του Υπουργείου Υγείας και Πρόνοιας 
(Δ/νση Προστασίας ΑμεΑ και Δ/νση Τεχνικών Υπηρεσιών) 
ή από τα αρμόδια Πε.Σ.Υ.Π.", 

(Από το Υπουργείο Υγείας και Κοινωνικής Αλληλεγγύης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν.θί.^Γ - θ-ιύι3Η: \λ/θ&[τι3316γ @ Θ1.9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Ετήσιο 

150 

Αναπτυξιακών Πράξεων 

Ετήσιο 

50 

3μηνιαίο 

40 

Ν.Π.Δ.Δ. 

Ετήσιο 

50 

Μηνιαίο 

15 

Παράρτημα 

Ετήσιο 

50 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Ετήσιο 

220 

Α.Ε. & Ε.Π.Ε 

Μηνιαίο 

100 

3μηνιαίο 

60 





Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 θυτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- ιόγπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοιη διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΪπΙθγπθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































